શ્રી હનુમાનદાસજી પોતાની સાધનામાં લીન હતા. એટલામાં એક શબ લઈને ડાઘુઓ આવ્યા. સૌ ખુબ દુઃખી હતા. વિલાપ કરતા હતા. સંતને દયા આવી પૂછ્‌યું કે આવા નવયુવાનને કેમ મોત ભરખી ગયું ? ડાઘુઓએ કહ્યું કે કાળોતરો (સાપ) કરડ્યો છે. સાધુના હૃદયમાં કરૂણા ઉપજી પોતાના કમંડળમાંથી થોડું જળ લીધું. યુવાનના શરીર ઉપર છંટકાવ કર્યો. પોતાની પાસે જે જડીબુટ્ટી હતી તે આપી અને કહ્યું કે તમો ભગવાન જગન્નાથનું નામ ધ્યાન ધરીને આવો. સાધુ તો પર્ણકુટુરિમાં ચાલ્યા ગયા.